# Официален вестник C 221/2013

| | ISSN 1977-0855
  doi:10.3000/19770855.C_2013.221.bul |
| --- | --- |
| Официален вестник
  на Европейския съюз | C 221 |
| | |
| Издание на български език | Информация и известия | Година 561 август 2013 г. |

ISSN 1977-0855

doi:10.3000/19770855.C_2013.221.bul

Официален вестник

на Европейския съюз

C 221

Издание на български език

Информация и известия

Година 561 август 2013 г.

---

| Известие No | Съдържание | Страница |
| --- | --- | --- |
| | IV   Информация |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Парламентарна асамблея Евронест |
| 2013/C 221/01 | Процедурен правилник на Парламентарната асамблея Евронест, приет на 3 май 2011 г. в Брюксел, изменен на 3 април 2012 г. в Баку и на 29 май 2013 г. в Брюксел | 1 |
| 2013/C 221/02 | Правилник за дейността на постоянните комисии на Парламентарната асамблея Евронест, приет от Парламентарната асамблея Евронест на 3 май 2011 г. и изменен на 29 май 2013 г. в Брюксел | 11 |

Известие No

Съдържание

Страница

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Парламентарна асамблея Евронест

2013/C 221/01

Процедурен правилник на Парламентарната асамблея Евронест, приет на 3 май 2011 г. в Брюксел, изменен на 3 април 2012 г. в Баку и на 29 май 2013 г. в Брюксел

1

2013/C 221/02

Правилник за дейността на постоянните комисии на Парламентарната асамблея Евронест, приет от Парламентарната асамблея Евронест на 3 май 2011 г. и изменен на 29 май 2013 г. в Брюксел

11

| BG | |
| --- | --- |

BG

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Парламентарна асамблея Евронест

| 1.8.2013 | BG | Официален вестник на Европейския съюз | C 221/1 |
| --- | --- | --- | --- |

1.8.2013

BG

Официален вестник на Европейския съюз

C 221/1

---

ПРОЦЕДУРЕН ПРАВИЛНИК

на Парламентарната асамблея Евронест, приет на 3 май 2011 г. в Брюксел, изменен на 3 април 2012 г. в Баку и на 29 май 2013 г. в Брюксел

2013/C 221/01

Член 1

Същност и цели

1.   Парламентарната асамблея Евронест е парламентарната институция на Източното партньорство между Европейския съюз и неговите източноевропейски партньори, към които по принцип би могъл да се прилага член 49 от Договора за Европейския съюз, основана на взаимен интерес и ангажименти, както и на принципите на диференциация, споделена ангажираност и отговорности.

2.   Парламентарната асамблея Евронест е парламентарният форум, който спомага за изпълняване на необходимите условия за ускоряване на политическото сближаване и по-нататъшната икономическа интеграция между Европейския съюз и източноевропейските партньори. Тя допринася за укрепването, развитието и видимостта на Източното партньорство в качеството му на институция, отговаряща за парламентарни консултации, контрол и мониторинг на партньорството.

3.   Участието в Парламентарната асамблея Евронест е доброволно, при условие че са изпълнени установените в учредителния акт критерии за членство, и Парламентарната асамблея Евронест поддържа дух на интеграция и откритост.

4.   Парламентарната асамблея Евронест съдейства за практическото подпомагане, насърчаване и консолидиране на Източното партньорство, като покрива неговите четири тематични платформи, а именно:

| (а) | въпросите, свързани с основните ценности, включително демокрация, принципи на правовата държава, зачитане на правата на човека и основните свободи, както и с пазарната икономика, устойчивото развитие и доброто управление; |
| --- | --- |

(а)

въпросите, свързани с основните ценности, включително демокрация, принципи на правовата държава, зачитане на правата на човека и основните свободи, както и с пазарната икономика, устойчивото развитие и доброто управление;

| (б) | по-нататъшна икономическа интеграция между ЕС и неговите източноевропейски партньори, в подкрепа за социално-икономическите реформи в източноевропейските партньори, както и либерализация на търговията и на инвестициите, което води до сближаване със законодателството и стандартите на ЕС, с цел създаване на мрежа от комплексни и широкообхватни зони за свободна търговия; |
| --- | --- |

(б)

по-нататъшна икономическа интеграция между ЕС и неговите източноевропейски партньори, в подкрепа за социално-икономическите реформи в източноевропейските партньори, както и либерализация на търговията и на инвестициите, което води до сближаване със законодателството и стандартите на ЕС, с цел създаване на мрежа от комплексни и широкообхватни зони за свободна търговия;

| (в) | механизми за взаимна енергийна подкрепа и сигурност и за хармонизиране на енергийните политики и законодателство на източноевропейските партньори; |
| --- | --- |

(в)

механизми за взаимна енергийна подкрепа и сигурност и за хармонизиране на енергийните политики и законодателство на източноевропейските партньори;

| (г) | насърчаване на междуличностните контакти и улесняване на взаимодействието между гражданите на Европейския съюз и на източноевропейските партньори, по-специално младите хора; насърчаване на културното сътрудничество и междукултурния диалог, както и подпомагане на образованието, научноизследователската дейност, развитието на информационно и медийно общество. |
| --- | --- |

(г)

насърчаване на междуличностните контакти и улесняване на взаимодействието между гражданите на Европейския съюз и на източноевропейските партньори, по-специално младите хора; насърчаване на културното сътрудничество и междукултурния диалог, както и подпомагане на образованието, научноизследователската дейност, развитието на информационно и медийно общество.

Член 2

Състав

1.   Парламентарната асамблея Евронест е съвместна асамблея и се състои от:

| (а) | 60 членове на Европейския парламент; |
| --- | --- |

(а)

60 членове на Европейския парламент;

| (б) | по 10 членове от всеки от участващите парламенти на източноевропейските партньори. |
| --- | --- |

(б)

по 10 членове от всеки от участващите парламенти на източноевропейските партньори.

2.   Членовете на Парламентарната асамблея Евронест, делегирани от Европейския парламент и парламентите на страните от Източното партньорство, следва да се определят в съответствие с процедурите, установени съответно от Европейския парламент и от парламентите на източноевропейските партньори, с цел да се отрази, доколкото е възможно, разпределението на различните политически групи и делегации, които са представени. В съответствие със същите процедури всеки участващ парламент може да реши да определи заместващи членове в Парламентарната асамблея Евронест.

3.   Парламентарната асамблея Евронест е организирана въз основа на парламентарни делегации, определени от двата й компонента. Членовете на Парламентарната асамблея Евронест също така могат да се организират в собствени политически групи в рамките на Асамблеята.

4.   Участващите парламенти насърчават равенството между половете при назначенията в Парламентарната асамблея Евронест и нейните органи.

5.   Парламентарната асамблея Евронест гарантира, че съставът на всичките й органи е балансиран по отношение на разделението на политическите групи и националната принадлежност на членовете.

6.   Във всеки случай незаетите места остават на разположение на парламентите, на които са предоставени.

Член 3

Отговорности

Парламентарната асамблея Евронест представлява форум за парламентарни разисквания, консултации, контрол и мониторинг по всички въпроси, отнасящи се до Източното партньорство. За тази цел, наред с другото, Парламентарната асамблея Евронест приема резолюции, препоръки и становища, отправени към срещата на високо равнище на Източното партньорство, към институциите и конференциите на равнище министри, посветени на развитието на партньорството, както и към Европейския съюз и институциите на източноевропейските партньори. По същия начин тя носи отговорност за изготвянето на доклади и предложения за приемане на конкретни мерки, свързани с различните области на дейност на партньорството, по искане на срещата на високо равнище или на конференциите на равнище министри.

Член 4

Председателство и Бюро

1.   Двата компонента на Парламентарната асамблея Евронест избират измежду своите членове Бюро, което се състои от двама равнопоставени съпредседатели (по един от всеки от двата компонента на Парламентарната асамблея Евронест) и няколко заместник-председатели (по един от всеки участващ източноевропейски партньор, различен от държавата на съответния съпредседател, и същия брой от Европейския парламент). Процедурата за избиране и продължителността на мандата се определя от всеки компонент поотделно.

2.   Всеки член на Бюрото, който не може да присъства на предстоящото заседание на Бюрото, може да бъде заместен от член на Парламентарната асамблея Евронест, принадлежащ към същата политическа група в Европейския парламент или към същата делегация на източновропейски партньор. Съпредседателите трябва преди началото на срещата да бъдат уведомени в писмена форма относно заместването. Ако съпредседателят бъде заместен, заместникът му ще поеме функциите му като член на Бюрото, но не и функциите на съпредседател.

3.   Бюрото отговаря за координирането на дейността на Парламентарната асамблея Евронест, мониторинга на нейните действия, резолюции и препоръки, както и за установяването на връзки със срещата на високо равнище на Източното партньорство, с конференциите на равнище министри и с групата на висшите служители и групата на посланиците, както и с представители на гражданското общество и други органи. Бюрото представлява Асамблеята в отношенията с други институции.

4.   Бюрото заседава най-малко два пъти годишно и се свиква по инициатива на двамата съпредседатели, като едно от тези заседания съвпада с пленарното заседание на Парламентарната асамблея Евронест. Бюрото разполага с кворум, когато присъстват най-малко половината от неговите членове от компонента на източноевропейските партньори и половината членове от компонента на Европейския парламент.

5.   Бюрото съставя проект за дневен ред на Парламентарната асамблея Евронест и определя процедурите за работата на Асамблеята.

6.   Бюрото е компетентният орган по отношение на състава и отговорностите на комисиите и работните групи. Бюрото също така възлага на комисиите изготвянето на доклади, предложения за резолюции и препоръки. Освен това Бюрото може да отнася за разглеждане различни въпроси до комисиите, които съответно могат да изготвят доклад по конкретна тема.

7.   Бюрото приема своите решения с квалифицирано мнозинство от две трети от присъстващите членове. Ако някой член или заместващ член на Бюрото, представляващ делегация на източновропейски партньор, декларира от името на своята делегация, че съдържанието на решението, което ще бъде прието от Бюрото, би оказало влияние върху жизненоважен интерес на неговата страна, и предостави писмено обяснение с описание на мотивите в подкрепа на това, е необходимо да се постигне консенсус сред членовете на Бюрото относно приемането. Тази възможност може да бъде използвана само в изключителни случаи, когато предлаганото решение засяга конкретно оцеляването, безопасността и жизнеспособността на нацията, и трябва да се отнася само за онази част от решението, която би оказала въздействие върху жизненоважни интереси на този източноевропейски партньор. Тази възможност не трябва да се използва, за да се попречи на Бюрото да приеме цялостно решение, или при приемане на решения от техническо или процедурно естество.

Член 5

Отношения със срещата на високо равнище на Източното партньорство, със Съвета на Европейския съюз, с Европейската комисия и с конференциите на равнище министри

1.   Бюрото поддържа тесни връзки във всички области с институциите и органите в рамките на Източното партньорство и с организациите на Източното партньорство. В зависимост от случая, конкретните прояви на въпросното сътрудничество се изясняват в съответните меморандуми и протоколи за разбирателство.

2.   Бюрото кани представителите на срещата на високо равнище на Източното партньорство, на Съвета на Европейския съюз, на Европейската комисия и на конференциите на равнище министри, посветени на развитието и укрепването на Източното партньорство, да вземат участие в пленарните сесии и заседания на Парламентарната асамблея Евронест и нейните органи.

Член 6

Наблюдатели

1.   По предложение на Бюрото Парламентарната асамблея Евронест може да позволи на представители на парламентите на Тройката на ЕС да присъстват на заседанията на Асамблеята като наблюдатели.

2.   Бюрото също така може да покани представители на други институции и органи, както и други личности, да присъстват на пленарните сесии и заседания на Парламентарната асамблея Евронест, нейните комисии и работни групи.

Член 7

Пленарни заседания на Парламентарната асамблея Евронест

1.   Парламентарната асамблея Евронест се свиква на парламентарна сесия от нейните съпредседатели и заседава по принцип веднъж годишно, като се редуват заседания в една от държавите партньори от Източното партньорство и заседания в помещенията на Европейския парламент в едно от местата му за работа, по покана на Европейския парламент или на парламента на източноевропейския партньор, домакин на пленарната сесия.

2.   По искане на Бюрото съпредседателите могат да свикат извънредна пленарна сесия на Парламентарната асамблея Евронест.

3.   Първото заседание на всяка пленарна сесия на Парламентарната асамблея Евронест се открива от председателя на Европейския парламент или от председателя на парламента на източноевропейския партньор, домакин на пленарната сесия.

Член 8

Председателство на пленарните сесии

1.   Съпредседателите определят съвместно реда за председателството на пленарните сесии на Парламентарната асамблея Евронест. Председателстващият може да избере да бъде заместен в своите функции от другия съпредседател или от заместник-председател по време на пленарната сесия.

2.   Председателстващият пленарната сесия открива, прекъсва и закрива пленарните сесии. Той следи за спазването на настоящия правилник, поддържа реда, дава думата, ограничава времето за изказвания, поставя въпросите на гласуване и обявява резултатите от гласуването.

3.   Председателстващият пленарната сесия се произнася по повдигнатите по време на заседанията въпроси, включително тези, които не са предвидени в настоящия правилник. Ако е необходимо, той се допитва до Бюрото.

4.   Председателстващият пленарната сесия не може да взема думата по време на разискванията, освен за да представи темата или да призове оратора да се придържа към темата. Ако председателстващият желае да вземе участие в разискванията, той освобождава председателското място за друг съпредседател или заместник-председател.

Член 9

Дневен ред

1.   Съпредседателите представят за одобрение на Парламентарната асамблея Евронест проекта на дневен ред на пленарната сесия, съставен от Бюрото.

2.   Проектът на дневен ред за всяка пленарна сесия включва два вида въпроси:

| (а) | доклади, представени от постоянните комисии; по принцип броят на тези доклади за всяка пленарна сесия е ограничен до един доклад от всяка комисия. Предложения за резолюции, които могат също така да се съдържат в доклади, трябва да се внасят четири седмици преди началото на пленарната сесия. Максималната дължина на предложенията за резолюция е определена в приложение II към Процедурния правилник. По искане на съпредседателите на комисиите, Бюрото може да реши колко доклада ще бъдат гласувани на пленарна сесия в зависимост от напредъка на работата по тяхното подготвяне. |
| --- | --- |

(а)

доклади, представени от постоянните комисии; по принцип броят на тези доклади за всяка пленарна сесия е ограничен до един доклад от всяка комисия. Предложения за резолюции, които могат също така да се съдържат в доклади, трябва да се внасят четири седмици преди началото на пленарната сесия. Максималната дължина на предложенията за резолюция е определена в приложение II към Процедурния правилник. По искане на съпредседателите на комисиите, Бюрото може да реши колко доклада ще бъдат гласувани на пленарна сесия в зависимост от напредъка на работата по тяхното подготвяне.

| (б) | неотложни въпроси, повдигнати от постоянна комисия или представени от самото Бюро; неотложни въпроси се включват единствено по изключение и броят им не може да надвишава три за всяка пленарна сесия. |
| --- | --- |

(б)

неотложни въпроси, повдигнати от постоянна комисия или представени от самото Бюро; неотложни въпроси се включват единствено по изключение и броят им не може да надвишава три за всяка пленарна сесия.

3.   Поне 10 членове на Парламентарната асамблея Евронест от най-малко две делегации или от една политическа група в Европейския парламент могат да внесат предложение за резолюция по неотложен въпрос. Предложенията за резолюция по неотложни въпроси трябва да се ограничават до точка „Неотложни въпроси“ от дневния ред на пленарната сесия и не могат да надвишават 1 000 думи. Предложенията за резолюция по неотложни въпроси трябва да бъдат внесени 48 часа преди началото на пленарната сесия, по време на която ще бъдат подложени на разискване и гласуване.

4.   Предложенията за резолюция по неотложни въпроси се внасят в Бюрото, което гарантира, че всяко предложение за резолюция отговаря на условията, посочени в параграф 3, вписано е в дневния ред и е достъпно на работните езици на Парламентарната асамблея Евронест. Предложенията на Бюрото подлежат на одобрение от страна на Парламентарната асамблея Евронест.

Член 10

Кворум

1.   Парламентарната асамблея Евронест разполага с кворум, когато присъстват най-малко една трета от нейните членове от компонента на източноевропейските партньори и една трета членове от компонента на Европейския парламент.

2.   Всяко гласуване е действително, независимо от броя на гласувалите, освен ако преди началото на гласуването председателстващият пленарната сесия установи, по искане на поне 15 от присъстващите по време на гласуването членове, че кворумът не е налице. Ако гласуването покаже, че кворумът не е налице, гласуването се вписва в дневния ред на следващата пленарна сесия.

Член 11

Разположение на местата

1.   Всички членове се разполагат по азбучен ред, определен в съответствие с тяхното фамилно име, независимо от националната им принадлежност. Бюрото се разполага с лице към аудиторията.

2.   Представителите на срещата на високо равнище на Източното партньорство, на Съвета на Европейския съюз, на Европейската комисия и на конференциите на министерско равнище, както и наблюдателите, се разполагат отделно от членовете.

Член 12

Официални и работни езици

1.   Официални езици на Парламентарната асамблея Евронест са официалните езици на Европейския съюз и официалните езици на източноевропейските партньори. Работни езици са английският, немският, френският и руският. Във всяко от местата на работа, с цел да се гарантира, че всеки член на Парламентарната асамблея Евронест може в пълна степен да участва в нейната дейност, всяка поискана езикова подкрепа може да бъде предоставена от съответните служби на Европейския парламент, при условие че парламентът на държавата, която е домакин на пленарната сесия, се съгласи.

2.   Парламентът, който е домакин на пленарната сесия, предоставя работните документи на разположение на членовете на Парламентарната асамблея Евронест на нейните работни езици и по възможност на всички официални езици.

3.   По принцип и в рамките на възможното всички членове могат да се изказват по време на разискванията в Парламентарната асамблея Евронест на един от нейните официални езици. Изказванията се превеждат на работните езици на Парламентарната асамблея Евронест и - по възможност, съгласно Кодекса за поведение относно езиковото многообразие на Европейския парламент - на съответните официални езици на Европейския съюз, когато заседанията на Парламентарната асамблея Евронест се провеждат в едно от работните места на Европейския парламент.

4.   Заседанията на парламентарните комисии и по целесъобразност на работните групи, както и изслушванията, се провеждат на работните езици, без да се ограничават възможностите, предвидени в Правилника за дейността.

5.   Текстовете, приети от Парламентарната асамблея Евронест, се публикуват на всички официални езици на Европейския съюз в Официален вестник на Европейския съюз и от парламентите на източноевропейските партньори на техните официални езици във форма, считана за подходяща от всеки един от тях.

Член 13

Публичност на разискванията

Пленарните заседания на Парламентарната асамблея Евронест са публични, освен ако тя реши друго.

Член 14

Право на изказване

1.   Членовете на Парламентарната асамблея Евронест могат да се изказват, след като получат разрешение от председателстващия пленарната сесия.

2.   Представителите на срещата на високо равнище на Източното партньорство, на Съвета на Европейския съюз, на Европейската комисия, на конференциите на равнище министри, както и наблюдателите, се изслушват, след като получат разрешение за изказване от председателстващия пленарната сесия.

3.   Ако даден оратор се отклонява от обсъждания въпрос, председателстващият пленарната сесия го приканва да се придържа към темата. Ако ораторът не се съобрази със забележката, председателстващият пленарната сесия може да му отнеме правото да се изказва за толкова време, колкото счете за подходящо.

Член 15

Нарушения на правилника

1.   Всеки член може да зададе процедурен въпрос или да направи процедурно предложение, като в такъв случай получава думата приоритетно за не повече от две минути.

2.   Ако даден член поиска да възрази на процедурно предложение, председателстващият пленарната сесия му дава думата за не повече от две минути.

3.   По тази точка не се разрешават последващи изказвания.

4.   Председателстващият пленарната сесия оповестява своето решение относно процедурния въпрос или процедурното предложение. Ако е необходимо, той се допитва до Бюрото.

Член 16

Право на глас и условия на гласуване

1.   Всеки член разполага с един глас, който е личен и не може да се прехвърля.

2.   Гласуването в Парламентарната асамблея Евронест се извършва чрез електронна система. Ако не е възможно електронно гласуване, гласуването в Парламентарната асамблея Евронест се извършва чрез вдигане на ръка. Ако резултатът от гласуването чрез вдигане на ръка буди съмнение, се извършва ново гласуване, чрез използване на цветни карти.

3.   Преброяването на гласовете се извършва от комисията по преброяване, която се състои от еднакъв брой представители на секретариатите на двата компонента на Парламентарната асамблея Евронест. Комисията по преброяване се назначава от Бюрото преди началото на всяка пленарна сесия и докладва за резултатите от преброяването на гласовете директно на съпредседателите.

4.   При писмено искане от страна на най-малко 15 членове на Асамблеята, внесено преди 18.00 ч. в деня преди гласуването, Парламентарната асамблея Евронест може да реши да проведе тайно гласуване.

5.   Парламентарната асамблея Евронест приема своите решения с обикновено мнозинство от членовете, взели участие в гласуването. Ако преди откриването на гласуването най-малко една десета от членовете, представители на поне две политически групи на Европейския парламент или на две делегации от компонента на източноевропейските партньори на Парламентарната асамблея Евронест, поискат гласуване в отделни групи, се пристъпва към гласуване, при което представителите на компонента на източноевропейските партньори и представителите на компонента на Европейския парламент гласуват отделно, но едновременно. Решението, което е поставено на гласуване, се счита за прието, ако получи поотделно мнозинство от две трети от гласовете и на двата компонента.

Член 17

Резолюции и препоръки на Парламентарната асамблея Евронест

1.   Парламентарната асамблея Евронест може да приема резолюции и препоръки, насочени към срещата на високо равнище за Източното партньорство и институциите, органите, групите и конференциите на министерско равнище, посветени на укрепване на Източното партньорство или насочени към Европейския съюз и институциите на източноевропейските партньори, по въпроси, свързани с различните области на Партньорството.

2.   Парламентарната асамблея Евронест взема решение чрез гласуване относно предложенията за резолюция, включени в представените от постоянните комисии доклади.

3.   По целесъобразност Парламентарната асамблея Евронест взема решение чрез гласуване и относно предложенията за резолюция, в които се разглеждат неотложни въпроси.

4.   По целесъобразност председателстващият пленарната сесия приканва вносителите на предложения за резолюция, в които се разглеждат сходни неотложни въпроси, да изготвят общо предложение за резолюция. След провеждане на разисквания членовете на Парламентарната асамблея Евронест първо гласуват по всяко едно от предложенията и съответните изменения. След представяне на обща резолюция, всички останали предложения за резолюция, внесени по същата тема от същите вносители, отпадат. Също така, с приемането на една обща резолюция отпадат всички останали текстове по същата тема. В случай че не бъде одобрена обща резолюция, се гласуват останалите предложения по реда на внасянето им.

Член 18

Съобщения до срещите на високо равнище на Източното партньорство

Бюрото на Парламентарната асамблея Евронест внася съобщение до срещата на високо равнище или, по целесъобразност, до срещата на министрите на страните от Източното партньорство, разработено въз основа на приетите от Асамблеята резолюции и препоръки. Съобщението се предава на съответните институции съвместно от съпредседателите.

Член 19

Изявления

Бюрото може да постигне съгласие по неотложни изявления относно свързани с Източното партньорство въпроси, както и в случай на природни бедствия, внезапни кризи или избухване на конфликти, при които се счита за целесъобразно или необходимо институциите да отправят призив към заинтересованите лица да се въздържат от насилие и/или да започнат политически преговори или да демонстрират солидарност със засегнатите хора и държави. Изявленията следва да се основават на съществуващи резолюции и препоръки, приети от Парламентарната асамблея Евронест, и следва да бъдат изпратени за сведение възможно най-бързо до всички членове на Парламентарната асамблея Евронест. Изявленията следва да бъдат публично оповестени от съпредседателите.

Член 20

Изменения

1.   Предложенията за изменения към текстовете, които се разглеждат по време на пленарната сесия, могат да бъдат внесени от поне 5 членове на Парламентарната асамблея Евронест или от политическа група, посочена в член 2, параграф 3. Измененията трябва да бъдат свързани с текста, който целят да променят, и да бъдат внесени в писмен вид. Въз основа на тези критерии Бюрото може да вземе решение да не допусне дадено изменение.

2.   Срокът за внасяне на измененията се обявява в началото на пленарната сесия.

3.   По време на гласуване измененията се ползват с предимство пред текста, до който се отнасят.

4.   В случаите, в които най-малко две изменения се отнасят до една и съща част от текста, предимство има и първо се гласува изменението, което по своето съдържание се отклонява в най-голяма степен от първоначалния текст. Устни предложения за изменение могат да бъдат взети предвид единствено ако коригират фактически или езикови грешки. Никакви други устни предложения за изменение не се вземат предвид.

5.   Асамблеята не разглежда предложения за изменение (включително устни предложения за изменение), по отношение на които е било повдигнато възражение в защита на жизненоважен интерес.

Член 21

Въпроси с искане за писмен отговор

1.   Всеки член на Парламентарната асамблея Евронест може да отправя въпроси с искане за писмен отговор до министерските органи в рамките на Източното партньорство, до действащото председателство на срещата на високо равнище, до Съвета на Европейския съюз или до Европейската комисия.

2.   Тези въпроси трябва да бъдат свързани с Източното партньорство, и по-специално с неговите четири тематични платформи. Въпросите се отправят писмено до Бюрото, което преценява дали те са допустими, и ако е така, ги предава на съответните органи с изричното искане те да отговорят писмено в срок до два месеца след датата на предаване на въпроса.

Член 22

Въпроси с искане за устен отговор

1.   В рамките на всяка пленарна сесия се отделя време за въпроси към министерските органи в рамките на Източното партньорство, към действащото председателство на срещата на високо равнище, към Съвета на Европейския съюз и Европейската комисия, като моментът за това се определя от Бюрото, с цел да се осигури представителство на тези органи на възможно най-високо равнище.

2.   Всеки член на Парламентарната асамблея Евронест може да отправи само един въпрос с искане за устен отговор. Тези въпроси трябва да бъдат свързани с Източното партньорство, и по-специално с неговите четири тематични платформи. В случай на въпрос, отправен от няколко членове, той се задава устно само от един от тях. Въпросите, които не трябва да превишават 100 думи, се изпращат в писмен вид до Бюрото в определените от него срокове. Бюрото взема решение дали въпросите са допустими. По-специално то обявява за недопустими въпросите, които са свързани с теми, които вече са включени в дневния ред на пленарната сесия. Въпросите, които се считат за допустими, се изпращат до съответните органи. Съпредседателите определят реда на разглеждане на въпросите с искане за устен отговор и вносителите на въпроси се уведомяват относно тяхното решение.

3.   Парламентарната асамблея Евронест отделя не повече от два часа на сесия за разглеждане на въпросите с искане за устен отговор. Въпросите, останали без отговор поради липсата на време, получават писмен отговор, освен ако техните вносители ги оттеглят. Отговаря се единствено на въпроси с искане за устен отговор, чиито вносители присъстват на заседанието.

4.   Министерските органи в рамките на Източното партньорство, действащото председателство на срещата на високо равнище, Съветът на Европейския съюз и Европейската комисия се приканват да отговорят накратко на въпросите. По искане на 20 или повече членове на Парламентарната асамблея Евронест, отговорът може да бъде последван от разискване. Времетраенето на това разискване се определя от председателстващия пленарната сесия.

Член 23

Искане за становище на Парламентарната асамблея Евронест

По искане на срещата на високо равнище за Източното партньорство, на министерските конференции, на Европейската комисия или на други съответни институции на ЕС, свързани с Източното партньорство, по препоръка на Бюрото, Парламентарната асамблея Евронест може да реши да изрази становището си или да представи предложения за приемане на конкретни мерки, свързани с различните сфери на дейност на партньорството. В такива случаи исканията се изпращат до Бюрото, което може да ги представи на Парламентарната асамблея Евронест, придружени от препоръка.

Член 24

Протоколи

Проектите за протокол на пленарните сесии и тези на заседанията на Бюрото, на постоянните комисии и на работните групи, заедно с присъствените списъци и текстовете на приетите решения, се подготвят и съхраняват от секретариата на делегацията, която е домакин на пленарните сесии и заседанията. След приключването им останалите делегации получават копие от тези проекти за протокол.

Член 25

Постоянни парламентарни комисии

1.   С цел по-задълбочено разглеждане на конкретни области на Източното партньорство, Парламентарната асамблея Евронест създава следните четири постоянни комисии:

| — | комисия по политически въпроси, права на човека и демокрация; |
| --- | --- |

—

комисия по политически въпроси, права на човека и демокрация;

| — | комисия по икономическа интеграция, сближаване на законодателствата и конвергенция с политиките на ЕС; |
| --- | --- |

—

комисия по икономическа интеграция, сближаване на законодателствата и конвергенция с политиките на ЕС;

| — | комисия по въпросите на енергийната сигурност; |
| --- | --- |

—

комисия по въпросите на енергийната сигурност;

| — | комисия по социални въпроси, образование, култура и гражданско общество. |
| --- | --- |

—

комисия по социални въпроси, образование, култура и гражданско общество.

2.   В съответствие с общите договорености относно функционирането на Парламентарната асамблея Евронест, постоянните парламентарни комисии са съставени от членове на Асамблеята съгласно член 2 и действат при пълна равнопоставеност. Правомощията, отговорностите, съставът и процедурите на постоянните комисии са посочени в приложение I.

3.   Правилникът за дейността на постоянните комисии се приема от Парламентарната асамблея Евронест по предложение на Бюрото.

Член 26

Временни комисии и комисии за наблюдение

По предложение на Бюрото или на членове на Асамблеята, включващи най-малко една трета от компонента на източноевропейските партньори и една трета от компонента на Европейския парламент, Парламентарната асамблея Евронест може по всяко време да създава временни комисии и комисии за наблюдение, чиито отговорности, състав и мандат се определят едновременно с решението за създаването им. Могат да съществуват едновременно не повече от две такива комисии. Комисиите за наблюдение разполагат с максимален срок от една година за приключване на своята дейност, като в специални случаи този срок може да бъде удължен с още 6 месеца.

Член 27

Работни групи и изслушвания

1.   Бюрото може да вземе решение за създаване на работни групи по специфичен аспект на Източното партньорство, както и за изпращане на мисии за установяване на факти в източноевропейските партньори, в държави от Европейския съюз или в международни организации, ако определеният бюджет позволява това. И в двата случая Бюрото определя организацията, отговорностите и състава на въпросните групи и мисии. На работните групи и мисиите може да бъде възложено да изготвят доклади и проекти на резолюции или препоръки на вниманието на Парламентарната асамблея Евронест. Създадените работни групи продължават дейността си, докато Парламентарната асамблея Евронест реши друго. Броят на членовете на дадена работна група е 10 (по 5 членове от всеки компонент).

2.   С цел да се постигне по-добро разбирателство между народите на държавите от Европейския съюз и тези на източноевропейските партньори, както и да се привлече вниманието на обществото към въпроси, отнасящи се до Източното партньорство, Парламентарната асамблея Евронест може да организира редовни изслушвания. Подобни срещи се организират под ръководството на Бюрото, като за участие в тях могат да бъдат поканени личности, които могат да предоставят на Парламентарната асамблея Евронест непосредствена информация относно политическата, икономическата, социалната и културната обстановка, която тревожи обществото.

Член 28

Отношения с парламентарни комисии за сътрудничество и делегациите

1.   Парламентарната асамблея Евронест кани парламентарните комисии за сътрудничество и делегациите, създадени по съществуващи споразумения, както и всички останали, създадени впоследствие, да участват в дейността й.

2.   Тази покана за участие може да включва по-специално срещи на действащите парламентарни комисии за сътрудничество и делегациите в рамките на пленарните сесии на Парламентарната асамблея Евронест.

Член 29

Финансиране на разходите по организацията, участието в пленарни сесии, устния и писмения превод

1.   Без да се накърнява член 12, параграф 1, парламентът, който е домакин на пленарна сесия на Парламентарната асамблея Евронест, заседание на Бюрото или заседание на комисиите или работните групи, гарантира осигуряването на необходимите материални условия за организирането на пленарната сесия или заседание.

2.   По предложение на Бюрото Парламентарната асамблея Евронест може да препоръча финансово участие на останалите парламенти в разходите по организацията на пленарната сесия на Асамблеята или на заседание на дадена комисия или работна група.

3.   Пътните и дневните разноски, както и разходите за транспорт на място на всеки участник, са за сметка на институцията, към която той принадлежи.

4.   Разходите, свързани с организацията, са за сметка на парламента, който е домакин на пленарна сесия на Парламентарната асамблея Евронест, заседание на Бюрото или заседание на комисиите или работните групи, като се вземат предвид условията, определени в следващите параграфи.

5.   В случаите, когато пленарна сесия на Парламентарната асамблея Евронест, заседание на Бюрото или заседание на комисиите или работните групи се провеждат в едно от местата на работа на Европейския парламент, последният осигурява, без да накърнява член 12, параграф 1 и поради своето езиково многообразие, устен превод на официалните езици на Европейския съюз, в зависимост от изискванията за всяко едно заседание и съгласно Кодекса за поведение относно езиковото многообразие на Европейския парламент.

6.   В случаите, когато пленарна сесия на Парламентарната асамблея Евронест, заседание на Бюрото или заседание на комисиите или работните групи се провежда извън местата за работа на Европейския парламент, последният осигурява, без да накърнява член 12, параграф 1 и поради своето езиково многообразие, устен превод единствено на работните езици на Асамблеята и на официалните езици на Европейския съюз, които ще бъдат използвани от членовете на Европейския парламент съгласно Кодекса за поведение относно езиковото многообразие на Европейския парламент.

7.   Европейският парламент осигурява писмения превод на приетите от Парламентарната асамблея Евронест официални документи на официалните езици на Европейския съюз. Поради своето езиково многообразие и при условие че парламентите на източноевропейските партньори са съгласни, Европейският парламент осигурява и превода на документите, изготвени при подготовката или по време на заседанията на Парламентарната асамблея Евронест и на нейните органи, на работните езици на Асамблеята. Парламентите на източноевропейските партньори осигуряват писмения превод на приетите от Парламентарната асамблея Евронест официални документи на официалните езици на своите държави.

Член 30

Секретариат

1.   С оглед на подготовката и гладкото протичане на дейностите на Парламентарната асамблея Евронест, Асамблеята се подпомага от секретариат, в чийто състав влизат длъжностни лица от всеки един от компонентите на Асамблеята.

Секретариатът оказва помощ на пленарните заседания, на Бюрото, на комисиите и на работните групи. За да се гарантира професионална и безпристрастна помощ на Асамблеята, двата компонента насърчават тясното сътрудничество и изграждането на капацитет, както и взаимния обмен на професионален опит между различните компоненти на секретариата.

2.   Възнагражденията и разноските на членовете на секретариата са за сметка на парламента, към който те принадлежат.

3.   Парламентът, който е домакин на пленарна сесия на Парламентарната асамблея Евронест или на заседание на една от нейните комисии, съдейства за организирането на пленарната сесия или на въпросното заседание.

Член 31

Тълкуване на Правилника за дейността

Съпредседателите или, по тяхно искане, Бюрото вземат решение по въпросите, свързани с тълкуването на Правилника за дейността.

Член 32

Изменение на Правилника за дейността

1.   За всяко изменение на Правилника за дейността се взема решение от Парламентарната асамблея Евронест въз основа на предложение на Бюрото.

2.   Предложените изменения се считат за приети, ако са подкрепени от мнозинство от две трети от присъстващите членове. Ако преди откриването на гласуването най-малко една десета от членовете, представители на поне две политически групи на Европейския парламент или на две делегации от компонента на източноевропейските партньори на Парламентарната асамблея Евронест, поискат гласуване в отделни групи, се пристъпва към гласуване, при което представителите на компонента на източноевропейските партньори и представителите на компонента на Европейския парламент гласуват отделно. Текстът, който е поставен на гласуване, се счита за приет, ако получи поотделно мнозинство от две трети от гласовете и на двата компонента.

3.   Освен ако е предвидено друго в момента на гласуването, измененията на Правилника за дейността влизат в сила от първия ден на пленарната сесия, която следва приемането им.

---

ПРИЛОЖЕНИЕ I

ПРАВОМОЩИЯ, ОТГОВОРНОСТИ, ЧЛЕНСТВО И ПРОЦЕДУРИ НА ПОСТОЯННИТЕ КОМИСИИ

Член 1

Съществуват четири постоянни парламентарни комисии, които разполагат със следните правомощия и отговорности:

| — | комисия по политически въпроси, права на човека и демокрация; |
| --- | --- |

—

комисия по политически въпроси, права на човека и демокрация;

| — | комисия по икономическа интеграция, сближаване на законодателствата и конвергенция с политиките на ЕС; |
| --- | --- |

—

комисия по икономическа интеграция, сближаване на законодателствата и конвергенция с политиките на ЕС;

| — | комисия по въпросите на енергийната сигурност; |
| --- | --- |

—

комисия по въпросите на енергийната сигурност;

| — | комисия по социални въпроси, образование, култура и гражданско общество. |
| --- | --- |

—

комисия по социални въпроси, образование, култура и гражданско общество.

Комисията е компетентна по въпросите, които се отнасят до:

| 1. | развитието на стабилни демократични институции, въпроси от областта на управлението и ролята на политическите партии; |
| --- | --- |

1.

развитието на стабилни демократични институции, въпроси от областта на управлението и ролята на политическите партии;

| 2. | насърчаването на политическия диалог, многостранни мерки за изграждане на доверие и принос за мирно уреждане на конфликти; |
| --- | --- |

2.

насърчаването на политическия диалог, многостранни мерки за изграждане на доверие и принос за мирно уреждане на конфликти;

| 3. | връзките с други национални и международни организации и парламентарни асамблеи по въпроси от кръга на нейните правомощия; |
| --- | --- |

3.

връзките с други национални и международни организации и парламентарни асамблеи по въпроси от кръга на нейните правомощия;

| 4. | мира, сигурността, стабилността; |
| --- | --- |

4.

мира, сигурността, стабилността;

| 5. | стандартите за провеждане на избори, регулацията на медиите и борбата с корупцията. |
| --- | --- |

5.

стандартите за провеждане на избори, регулацията на медиите и борбата с корупцията.

Комисията е компетентна по въпросите, които се отнасят до:

| 1. | мониторинга на икономическите, финансовите и търговските връзки между ЕС и източноевропейските партньори, както и с трети държави и регионални организации; |
| --- | --- |

1.

мониторинга на икономическите, финансовите и търговските връзки между ЕС и източноевропейските партньори, както и с трети държави и регионални организации;

| 2. | връзките със съответните международни организации (и по-специално със Световната търговска организация) и с организациите, които насърчават икономическата и търговската интеграция на регионално равнище; |
| --- | --- |

2.

връзките със съответните международни организации (и по-специално със Световната търговска организация) и с организациите, които насърчават икономическата и търговската интеграция на регионално равнище;

| 3. | мерките за техническа хармонизация или стандартизация в областите, уредени с международноправни актове; |
| --- | --- |

3.

мерките за техническа хармонизация или стандартизация в областите, уредени с международноправни актове;

| 4. | финансирането на дейността в рамките на партньорството, включително наблюдение на изпълнението на кредитните инструменти на Европейската инвестиционна банка и други инструменти и механизми от същия вид; |
| --- | --- |

4.

финансирането на дейността в рамките на партньорството, включително наблюдение на изпълнението на кредитните инструменти на Европейската инвестиционна банка и други инструменти и механизми от същия вид;

| 5. | социалното и човешкото развитие, инфраструктурата и услугите със социален характер, в това число в областта на здравеопазването; |
| --- | --- |

5.

социалното и човешкото развитие, инфраструктурата и услугите със социален характер, в това число в областта на здравеопазването;

| 6. | миграцията и обмена на хора; |
| --- | --- |

6.

миграцията и обмена на хора;

| 7. | устойчивото развитие, природните ресурси, глобалното затопляне и енергийната политика; |
| --- | --- |

7.

устойчивото развитие, природните ресурси, глобалното затопляне и енергийната политика;

| 8. | управлението на околната среда, инвестициите в регионален контекст, изменението на климата; |
| --- | --- |

8.

управлението на околната среда, инвестициите в регионален контекст, изменението на климата;

| 9. | улесняването на свързването между транспортните и телекомуникационните мрежи; |
| --- | --- |

9.

улесняването на свързването между транспортните и телекомуникационните мрежи;

| 10. | хармонизацията на регулаторната среда. |
| --- | --- |

10.

хармонизацията на регулаторната среда.

| 11. | трансграничното сътрудничество |
| --- | --- |

11.

трансграничното сътрудничество

Комисията е компетентна по въпросите, които се отнасят до:

| 1. | мониторинга на развитието и прилагането на механизъм за взаимна енергийна подкрепа и сигурност; |
| --- | --- |

1.

мониторинга на развитието и прилагането на механизъм за взаимна енергийна подкрепа и сигурност;

| 2. | подпомагане на укрепването на контактите в областта на енергийната сигурност и подготовката за справяне с кризи; |
| --- | --- |

2.

подпомагане на укрепването на контактите в областта на енергийната сигурност и подготовката за справяне с кризи;

| 3. | подпомагане на дейността на експертната група по енергийна сигурност; |
| --- | --- |

3.

подпомагане на дейността на експертната група по енергийна сигурност;

| 4. | мониторинга на хармонизацията на енергийните политики и законодателство на партньорите и на диверсификацията на пътищата за доставка и транзит; |
| --- | --- |

4.

мониторинга на хармонизацията на енергийните политики и законодателство на партньорите и на диверсификацията на пътищата за доставка и транзит;

| 5. | подпомагане на създаването на свързан и диверсифициран енергиен пазар. |
| --- | --- |

5.

подпомагане на създаването на свързан и диверсифициран енергиен пазар.

Комисията е компетентна по въпросите, които се отнасят до:

| 1. | насърчаване на сътрудничеството в областта на културата и образованието и отношенията със съответните международни организации и институции; |
| --- | --- |

1.

насърчаване на сътрудничеството в областта на културата и образованието и отношенията със съответните международни организации и институции;

| 2. | проблематиката, свързана с младежта и равенството между половете; |
| --- | --- |

2.

проблематиката, свързана с младежта и равенството между половете;

| 3. | мониторинга на развитието на информационното общество и ролята на медиите; |
| --- | --- |

3.

мониторинга на развитието на информационното общество и ролята на медиите;

| 4. | подпомагане на сътрудничеството в сферата на образованието, езиковото обучение, младежта и научните изследвания; |
| --- | --- |

4.

подпомагане на сътрудничеството в сферата на образованието, езиковото обучение, младежта и научните изследвания;

| 5. | отношенията с Форума на гражданското общество и НПО от ЕС и източноевропейските партньори; |
| --- | --- |

5.

отношенията с Форума на гражданското общество и НПО от ЕС и източноевропейските партньори;

| 6. | насърчаването на културното сътрудничество и междукултурния диалог. |
| --- | --- |

6.

насърчаването на културното сътрудничество и междукултурния диалог.

Член 2

1.   Всяка постоянна комисия се състои най-много от 30 членове и – доколкото е възможно – при участие на равен брой членове от двата компонента, и отразява състава на Парламентарната асамблея Евронест. Размерът и съставът на постоянните комисии се приемат от Парламентарната асамблея Евронест по предложение на Бюрото.

2.   Всеки член на Парламентарната асамблея Евронест има право на членство в една от постоянните комисии. По изключение даден член може да членува в две постоянни комисии.

3.   Членовете се определят съгласно установените от всеки парламент процедури, по начин, който отразява, доколкото е възможно, разпределението на различните политически групи и делегации, съответно представени в Европейския парламент и в компонента на източноевропейските партньори.

Член 3

1.   Измежду своите членове всяка комисия избира Бюро, което се състои от двама равнопоставени съпредседатели (по един от всеки от двата компонента на Парламентарната асамблея Евронест) и от четирима заместник-председатели (по двама от всеки от двата компонента на Парламентарната асамблея Евронест), като продължителността на техния мандат и процедурата за избиране се определят от всеки компонент.

2.   Съпредседателите вземат съвместно решение относно реда за председателството на заседанията на дадената комисия.

3.   Комисиите могат да назначават докладчици за разглеждането на специфични въпроси в кръга на техните правомощия и да изготвят доклади, които се представят на вниманието на Парламентарната асамблея Евронест след разрешение на Бюрото, съгласно Правилника за дейността.

4.   Постоянните комисии могат да разглеждат точки от дневния ред без изготвянето на доклад и да уведомят в писмен вид Бюрото за това, че въпросните точки са били разгледани.

5.   Комисиите се отчитат за своята дейност пред Парламентарната асамблея Евронест.

Член 4

1.   Заседанията на комисиите се свикват по покана на техните съпредседатели; те се свикват най-много два пъти годишно, като едно от тях се провежда по време на пленарната сесия на Парламентарната асамблея Евронест.

2.   Всеки член може да внесе изменения за разглеждане в комисия.

3.   По отношение на следваните процедури, Правилникът за дейността на Парламентарната асамблея Евронест се прилага с необходимите изменения към заседанията на комисиите. По-специално, кворумът за комисия се достига в присъствието на поне една трета от членовете за всеки компонент.

4.   Всички заседания са открити, освен ако дадена комисия реши друго.

---

ПРИЛОЖЕНИЕ II

ДЪЛЖИНА НА ТЕКСТОВЕТЕ

Във връзка с текстовете, внасяни за превод и отпечатване, се прилагат следните максимални ограничения:

| — | изложения на мотиви, подготвителни работни документи и протоколи на заседания на работните групи и мисии за установяване на факти: 6 страници; |
| --- | --- |

—

изложения на мотиви, подготвителни работни документи и протоколи на заседания на работните групи и мисии за установяване на факти: 6 страници;

| — | предложения за резолюции, съдържащи се в доклади и по неотложни въпроси: 4 страници, включително съображенията, но без позоваванията. |
| --- | --- |

—

предложения за резолюции, съдържащи се в доклади и по неотложни въпроси: 4 страници, включително съображенията, но без позоваванията.

Под страница се разбира текст от 1 500 печатни знака без интервалите.

Настоящото приложение може да бъде изменено от Бюрото.

---

| 1.8.2013 | BG | Официален вестник на Европейския съюз | C 221/11 |
| --- | --- | --- | --- |

1.8.2013

BG

Официален вестник на Европейския съюз

C 221/11

---

ПРАВИЛНИК ЗА ДЕЙНОСТТА

на постоянните комисии на Парламентарната асамблея Евронест, приет от Парламентарната асамблея Евронест на 3 май 2011 г. и изменен на 29 май 2013 г. в Брюксел

2013/C 221/02

Съгласно член 25, параграф 3 от Правилника за дейността на Парламентарната асамблея Евронест, по предложение на Бюрото, Парламентарната асамблея Евронест приема Правилник за дейността на постоянните комисии.

Член 1

Приложно поле

1.   Правилникът за дейността на постоянните комисии урежда общите механизми за работата на четирите постоянни комисии на Парламентарната асамблея Евронест (по-нататък наричани „комисии“):

| — | комисия по политически въпроси, права на човека и демокрация; |
| --- | --- |

—

комисия по политически въпроси, права на човека и демокрация;

| — | комисия по икономическа интеграция, сближаване на законодателствата и сближаване с политиките на ЕС; |
| --- | --- |

—

комисия по икономическа интеграция, сближаване на законодателствата и сближаване с политиките на ЕС;

| — | комисия по въпросите на енергийната сигурност; |
| --- | --- |

—

комисия по въпросите на енергийната сигурност;

| — | комисия по социални въпроси, образование, култура и гражданско общество. |
| --- | --- |

—

комисия по социални въпроси, образование, култура и гражданско общество.

2.   Правилникът за дейността на Парламентарната асамблея Евронест се прилага със съответните изменения за заседанията на комисиите, без да се засяга Правилникът за дейността на постоянните комисии.

Член 2

Състав

1.   Всяка комисия се състои най-много от 30 членове и включва:

| — | 15 членове на Европейския парламент; |
| --- | --- |

—

15 членове на Европейския парламент;

| — | 15 членове от участващите парламенти на източноевропейските партньори (1). |
| --- | --- |

—

15 членове от участващите парламенти на източноевропейските партньори (1).

Съставът на всяка комисия отразява състава на Парламентарната асамблея Евронест.

2.   Всеки член на Парламентарната асамблея Евронест има право на членство в една от постоянните комисии. По изключение даден член може да членува в две постоянни комисии.

3.   Членовете се определят съгласно установените от всеки парламент процедури, по начин, който отразява, доколкото е възможно, разпределението на различните политически групи и делегации, съответно представени в Европейския парламент и в компонента на източноевропейските партньори.

4.   Размерът и съставът на постоянните комисии се одобряват от Парламентарната асамблея Евронест по предложение на Бюрото.

Член 3

Председателство и Бюро

1.   Всяка комисия избира измежду своите членове Бюро, съставено от двама равнопоставени съпредседатели (по един от всеки от двата компонента) и четирима заместник-председатели (по двама от всеки от двата компонента), като процедурата за избиране и продължителността на техния мандат се определят от всеки компонент поотделно.

2.   Съпредседателите решават, по общо съгласие, реда за председателството на заседанията на дадената комисия.

Член 4

Заместници

1.   Всеки пълноправен член, който е възпрепятстван да присъства на заседание на своята комисия, може да бъде заместен от член на същия компонент на Асамблеята по споразумение между тези двама членове. Председателстващият заседанието трябва да бъде уведомен за всички случаи на заместване преди началото на заседанието.

2.   В рамките на комисията заместниците се ползват със същите права и задължения като пълноправните членове.

Член 5

Заседания

1.   Заседанията на комисиите се свикват по покана на техните съпредседатели; те се свикват най-много два пъти годишно, като едно от тях се провежда по време на пленарната сесия на Парламентарната асамблея Евронест.

2.   По предложение от Бюрото на комисията съпредседателите изработват и представят проекта на дневен ред за всяко заседание на комисията.

3.   Заседанията на комисиите се провеждат на работните езици на Парламентарната асамблея Евронест. Всички заседания са открити, освен ако дадена комисия реши друго.

4.   Председателстващият ръководи заседанието, следи за спазването на Правилника за дейността, поддържа реда, дава думата, обявява приключването на разискванията, поставя въпросите на гласуване и обявява резултатите от гласуването.

5.   Никой член не може да се изказва, без да е получил думата от председателстващия. Изказващият се може да бъде прекъсван единствено за процедурни въпроси. Ако даден оратор се отклонява от темата, председателстващият го призовава да се върне към нея, като при повторна забележка председателстващият може да му забрани да се изказва по същата тема до приключването на разискването.

6.   Председателстващият предупреждава всеки член на комисията, който нарушава реда по време на заседание. Ако нарушението се повтори, председателстващият може да отстрани нарушителя от залата за остатъка от заседанието.

7.   Две или повече комисии могат, по споразумение на техните Бюра, да провеждат съвместни заседания по въпроси от общ за тях интерес.

Член 6

Доклади и неотложни въпроси

1.   Комисиите могат да назначават докладчици за разглеждането на специфични въпроси в кръга на техните правомощия и да изготвят доклади, които се представят на вниманието на Парламентарната асамблея Евронест след разрешение на Бюрото. Броят на тези доклади по принцип е ограничен до един доклад на комисия на пленарна сесия. По искане на съпредседателите на комисиите, Бюрото може да реши колко доклада ще бъдат гласувани на пленарна сесия в зависимост от напредъка на работата по тяхното подготвяне.

2.   По изключение дадена комисия може да повдигне неотложни въпроси към Парламентарната асамблея Евронест. Броят на неотложните въпроси е ограничен в съответствие с член 9, параграф 2, буква б) от Правилника за дейността на Парламентарната асамблея Евронест.

3.   В допълнение, комисиите могат да разглеждат други точки от дневния ред без изготвянето на доклад и да уведомят в писмен вид Бюрото на Парламентарната асамблея Евронест за това, че въпросните точки са били разгледани.

4.   Комисиите се отчитат за своята дейност пред Парламентарната асамблея Евронест.

Член 7

Кворум и гласуване

1.   Кворумът за комисия се достига, когато присъстват най-малко една трета от членовете за всеки компонент.

2.   Всяко гласуване е действително, независимо от броя на гласувалите. Всеки член на комисията, обаче, може да изиска проверка на кворума преди пристъпване към гласуване. Ако след подобно искане се установи, че кворумът не е налице, гласуването се отлага.

3.   Комисията приема своите решения с мнозинство от две трети от членовете, взели участие в гласуването. Всеки член може да внесе изменения за разглеждане в комисия. Гласуването в комисията се извършва чрез вдигане на ръка, като всеки член разполага с един глас, който е личен и не може да се прехвърля.

4.   Преброяването на гласовете се извършва от комисията по преброяване, която се състои от еднакъв брой представители на секретариатите на всеки компонент на Парламентарната асамблея Евронест. Комисията по преброяване се назначава от Бюрото (или от съпредседателите на комисията) преди началото на съответното заседание и докладва за резултата от преброяването на гласовете директно на съпредседателите.

5.   Всеки член може да внесе изменения за разглеждане в комисия преди изтичане на крайния срок, обявен от съпредседателите. Измененията трябва да бъдат свързани с текста, който целят да променят, и да бъдат внесени в писмен вид. Устни предложения за изменение могат да бъдат взети предвид единствено ако имат за цел коригиране на фактически или езикови грешки. Никакви други устни предложения за изменение не следва да се вземат предвид.

6.   Ако преди откриването на гласуването най-малко трима членове на комисията, представители на поне две политически групи на Европейския парламент или на поне две делегации от компонента на източноевропейските партньори на Парламентарната асамблея Евронест, поискат гласуване в отделни групи, се пристъпва към гласуване, при което представителите на компонента на източноевропейските партньори и представителите на компонента на Европейския парламент гласуват отделно, но едновременно. Решението, което е поставено на гласуване, се приема, ако получи поотделно мнозинство от две трети от гласовете и на двата компонента.

Член 8

Други разпоредби

1.   Парламентът, който е домакин на заседание на комисията, гарантира осигуряването на необходимите материални условия, подпомагането и покриването на разходите за организирането на заседанието.

2.   По предложение на Бюрото, обаче, Парламентарната асамблея Евронест може да препоръча финансово участие на останалите парламенти в разходите по организацията на заседание на дадена комисия.

Член 9

Тълкуване на правилника

Съпредседателите или, по тяхно искане, Бюрото на дадена комисия, имат право да вземат решение по въпросите, свързани с тълкуването на Правилника за дейността на постоянните комисии.

Член 10

Изменение на Правилника за дейността на постоянните комисии

1.   Парламентарната асамблея Евронест взема решение за всяко изменение на Правилника за дейността на постоянните комисии въз основа на предложение на Бюрото.

2.   Предложените изменения се считат за приети, ако са подкрепени от мнозинство от две трети от присъстващите членове. Ако преди откриването на гласуването най-малко една десета от членовете, представители на поне две политически групи на Европейския парламент или на поне две делегации от компонента на източноевропейските партньори на Парламентарната асамблея Евронест, поискат гласуване в отделни групи, се пристъпва към гласуване, при което представителите на компонента на източноевропейските партньори и представителите на компонента на Европейския парламент гласуват отделно. Решението, което е поставено на гласуване, се счита за прието, ако получи поотделно мнозинство от две трети от гласовете и на двата компонента.

3.   Освен ако е предвидено друго в момента на гласуването, измененията на Правилника за дейността на постоянните комисии влизат в сила незабавно след приемането им.

---

(1)  След присъединяването на следващия източноевропейски партньор (Беларус) местата ще бъдат преразпределени между източноевропейските партньори.

---